Akken i d-yenna MƐEMMERI Mulud: Win yebɣan tamaziɣt ad yissin tira-s . S wakka ad negzu d akken tira tesɛa azal d ameqqran deg lebni d usiweḍ n tutlayt, maca aṭas n yinelmaden ur tt-ttarun ara akken iwata, dɣa xeddmen tucḍiwin deg yiḍrisen-nsen xas ulamma ɣran tamaziɣt seg uɣerbaz amenzu. Akken daɣen ɣran ilugan n tira, maca ayagi ur ten-yessaweḍ ara ad kksen ugur-agi; ɣef aya nezmer ad d-nefk asteqsi agejdan i tmukrist-agi: d acu-tent tmental i yeǧǧan inelmaden n uswir amenzu d wis sin Liṣuns n ugezdu n tutlayt d yidles amaziɣ n tesdawit n tubiret ad xedmen tuccḍiwin deg tira-nsen?